《复用前韵答汪汇掾郎》
明代·魏观

沙头白叟送行舟，舟上青山豁病眸。一苇载云归晚溆，百花吹雨入春流。

情深湘瑟方凝梦，声婉吴歌复送愁。赖有良朋解知己，不时呼酒话同游。

作者简介：（?—1374）元明间湖广蒲圻人，字杞山。元末隐居蒲山。朱元璋下武昌，聘授平江学正，累迁两淮都转运使，入为起居注，受命侍太子读书，授诸王经。迁国子祭酒。以老乞归。五年，以荐出知苏州府，尽改前守苛政。旋以改张士诚废宫(即元府治旧址)为府治，触太祖怒，与名士高启同时被杀。有《蒲山牧唱》、《蒲山集》。